দলের স্থায়ী কমিটির অপর সদস্য লে. জে. (অব.) মাহবুবুর রহমানও বর্তমান বিএনপি নিয়ে অনুরূপ নেতিবাচক মন্তব্য করেছেন। মাহবুবুর রহমান ও যুবদলের কেন্দ্রীয় সদস্য অ্যাডভোকেট রইসের কথোপকথন ফাঁসে তা জানা যায়। সেখানে তিনি বলেছেন, খালেদা জিয়াকে দিয়ে হবে না! ওই যুব নেতাকে তিনি বলেন, তোমাদের বিপদ আছে। এছাড়া শ্রমিক দলের এক আলোচনা সভায় তিনি বলেছেন, জিয়াউর রহমানের বিএনপিতে দুর্নীতি ছিল না, আর এখন যেন দুর্নীতি ও স্বজনপ্রীতি নিত্য বিষয় হয়ে দাঁড়িয়েছে। সঙ্গত কারণেই জিয়ার আদর্শে গড়া সেই বিএনপির মতো দলকে আবারও সাজাতে হবে। গতকাল এসব বিষয়ে আলাপকালে বিএনপি ভাঙনের আশঙ্কার বিষয়টি উড়িয়ে দেননি মাহবুবুর রহমান।